**ПЛАН**

**ЗА ИЗМИРЕЊЕ НЕИЗМИРЕНИХ ОБАВЕЗА ПРЕНЕСЕНИХ ИЗ**

**ПРЕТХОДНОГ ПЕРИОДА**

1. **Правни основ за доношење Плана**

Правни основ за доношење Плана за измирење неизмирених обавеза садржан је у члану 30. Закона о фискалној одговорности у Републици Српској („Службени гласник Републике Српске“ број: 94/15 и 62/18), којим је прописано да општине/градови, који имају пренесене обавезе из претходног периода, потребно је да припреме план за измирење неизмирених обавеза, са мишљењем прибављеним од Фискалног савјета, који ће усвојити орган надлежан за усвајање њиховог буџета.

Чланом 10. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општине/градови уколико створе обавезе по било ком основу, изнад висине расположивих средстава утврђених буџетом, обавезни су да за износ средстава који представља разлику до оквира који је утврђен буџетом, израде план за измирење неизмирених обавеза.

Чланом 3. тачка 25) Закона о фискалној одговорности у Републици Српској („Службени гласник Републике Српске“ број: 94/15 и 62/18), дефинисан је појам „неизмирених обавеза из претходних периода“, те се под наведеним подразумијевају обавезе које су доспјеле на плаћање а нису измирене у претходној години, односно, у претходним годинама.

Чланом 9. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општина/град дужан да изради план за измирење неизмирених обавеза пренесених из претходног периода, када такве обавезе постоје, најкасније до 15. априла текуће године, и да га достави Фискалном савјету ради давања мишљења.

Чланом 118. став (5) Правилника о буџетским класификацијама, садржини рачуна и примјени контног плана за буџетске кориснике („Службени гласник Републике Српске“ број: 98/16, 115/17 и 118/18), дефинисан је појам „осталих издатака“, који се евидентирају на економском коду 631 900: „Остали издаци обухватају издатке у земљи или иностранству који нису претходно класификовани: издаци по основу измирења обавеза из претходних година које нису теретиле расходе (осим обрачунских), те остали издаци у земљи и иностранству који нису претходно класификовани.“

1. **Општи подаци о финансијском стању – фонд 01**

**А) 2021. година (претходна година) – фонд 01**

Консолидованим финансијским извјештајем о извршењу буџета за 2021. годину, по Периодичном извјештају о извршењу буџета (ПИБ) од 01.01. до 31.12.2021. године, утврђено је да је Град Бијељина за 2021. Годину, на фонду 01, остварио позитивну разлику у финансирању/суфицит у износу **5.603.091,00 КМ**.

*Табела 1: Консолидовани финансијски извјештај о извршењу буџета Града Бијељина за 2021. годину (у КМ)*

|  |  |  |  |  |
| --- | --- | --- | --- | --- |
|  | **ОПИС** | **ПРВОБИТНИ БУЏЕТ 2021. ГОДИНА** | **КОНАЧНИ БУЏЕТ 2021. ГОДИНА (РЕБАЛАНС)** | **ИЗВРШЕЊЕ 2021. ГОДИНА** |
| А | Буџетски приходи | 49.634.615,00 | 54.925.061,00 | 57.334.565,00 |
| Б | Буџетски расходи | 40.983.069,00 | 44.016.455,00 | 43.360.137,00 |
| В | Бруто буџетски суфицит/дефицит (А-Б) | 8.651.546,00 | 10.908.606,00 | 13.974.428,00 |
| Г | Нето издаци за нефинансијску имовину | -6.103.096,00 | -9.118.920,00 | -5.690.349,00 |
| Д | Буџетски суфицит/дефицит (В+Г) | 2.548.450,00 | 1.789.686,00 | 8.284.079,00 |
| Ђ | Нето финансирање (Е+Ж+З+И) | -2.548.450,00 | -1.789.686,00 | -2.680.988,00 |
| Е | Нето примици од финансијске имовине | 0,00 | 0,00 | 0,00 |
| Ж | Нето задуживање | -3.548.960,00 | -45.860,00 | 7.197,00 |
| З | Остали нето примици | 1.000.510,00 | -2.343.826,00 | -2.688.185,00 |
| И | Расподјела суфицита из ранијих година (неутрошена кредитна средства из 2020.године) | 0,00 | 600.000,00 | 0,00 |
| Ј | Разлика у финансирању (Д+Ђ) | 0,00 | 0,00 | 5.603.091,00 |

**Б) 2022. година – фонд 01**

Консолидованим финансијским извјештајем о извршењу буџета за 2022. годину, по Периодичном извјештају о извршењу буџета (ПИБ) од 01.01. до 31.12.2022. године, утврђено је да је Град Бијељина за 2022. годину остварио негативну разлику у финансирању/дефицит у износу **-2.173.670,00 КМ**.

На дефицит је утицало ниже остварење непореских прихода у односу на план.

Разлог нижег остварења је у томе што је изостала уплата накнаде за уређење градског грађевинског земљишта и земљишне ренте, за које је инвеститору утврђена обавеза плаћања, Рјешењем Министарства за просторно уређење, грађевинарство и екологију, број: 15.03-475-10/22, од 24.10.2022. године (инвеститор је обавезу измирио 27.02.2023.године).

*Табела 2: Консолидовани финансијски извјештај о извршењу буџета Града Бијељина за 2022. годину (у КМ)*

|  |  |  |  |  |
| --- | --- | --- | --- | --- |
|  | **ОПИС** | **ПРВОБИТНИ БУЏЕТ 2022. ГОДИНА** | **КОНАЧНИ БУЏЕТ 2022. ГОДИНА (РЕБАЛАНС)** | **ИЗВРШЕЊЕ 2022. ГОДИНА** |
| А | Буџетски приходи | 54.512.798,00 | 66.477.675,00 | 63.397.285,00 |
| Б | Буџетски расходи | 45.015.740,00 | 54.908.450,00 | 53.695.192,00 |
| В | Бруто буџетски суфицит/дефицит (А-Б) | 9.497.058,00 | 11.569.225,00 | 9.702.093,00 |
| Г | Нето издаци за нефинансијску имовину | -9.040.040,00 | -9.675.318,00 | -7.811.979,00 |
| Д | Буџетски суфицит/дефицит (В+Г) | 457.018,00 | 1.893.907,00 | 1.890.114,00 |
| Ђ | Нето финансирање (Е+Ж+З+И) | -457.018,00 | -1.893.907,00 | -4.063.784,00 |
| Е | Нето примици од финансијске имовине | 0,00 | 0,00 | 0,00 |
| Ж | Нето задуживање | -4.923.750,00 | -4.923.750,00 | -4.672.874,00 |
| З | Остали нето примици | 678.732,00 | -1.558.157,00 | -1.994.869,00 |
| И | Расподјела суфицита из ранијих година (неутрошена кредитна средства из 2020.године) | 3.788.000,00 | 4.588.000,00 | 2.603.959,00 |
| Ј | Разлика у финансирању (Д+Ђ) | 0,00 | 0,00 | -2.173.670,00 |

У 2022. години је извршена резервација буџетских средстава у износу 1.176.397,98 КМ, по основу уговора који су закључени у 2022. години, а фактуре које ће стићи за плаћање у 2023. години (у складу са рачуноводственим политикама).

У 2022. години Град није имао пренесених, неизмирених обавеза из 2021. године и ранијих година.

1. **Обавезе - створене изнад висине расположивих средстава утврђених буџетом**

Укупан износ створених обавеза изнад висине расположивих средстава утврђених буџетом у 2022. години износи 974.786,16 КМ (ова врста обавеза описана је чланом 10. став (4) Закона о фискалној одговорности у Републици Српској „Службени гласник Републике Српске“ број: 94/15 и 62/18).

Обавезе које су створене изнад висине расположивих средстава утврђених буџетом, евидентиране су на економском коду 471 000 – Расходи обрачунског карактера и односе се на расходе за лична примања запослених у Градској управи Града Бијељина, за мјесец децембар 2022. године.

Основни узроци за стварање ових обавеза били су:

- умањење ових средстава приликом усвајања приједлога Одлуке о измјени одлуке о буџету Града Бијељина – ребалансу буџета за 2022. годину по основу усвојеног Амандмана,

- повећање процента за обрачун топлог оброка са 0,75% на 0,85% од просјечне бруто плате у РС за претходну годину по основу Одлуке о измјени Одлуке о утврђивању увећања плата, висине примања по основу рада и висине помоћи раднику,

- повећање најниже плате у РС по основу Одлуке о измјени Одлуке o најнижој плати која служи као основица за обрачун регреса,

- повећан број радника запослених на одређено вријеме током 2022. године ,

- повећан износ расхода за накнаде за превоз на посао и са посла, због повећања броја радника који остварују ово право и повећања цијена услуге превоза.

У Градској управи Града Бијељина у 2022. години није било повећања износа цијене рада, нити коефицијена за обрачун плата.

Поменути износ створених обавеза планираће се на економском коду 631 900 - Остали издаци, приликом израде Ребаланса буџета Града Бијељина за 2023. годину и финансирати из сопствених буџетских средстава Града Бијељина.

*Табела 3: Структура средства која ће се планирати на економском коду 631 900 (у КМ)*

|  |  |  |
| --- | --- | --- |
| **ПОТРОШАЧКА ЈЕДИНИЦА** | **ОПИС** | **ИЗНОС (КМ)** |
| Одјељење за финансије | бруто плате - 411 100 | 460.517,43 |
| Одјељење за финансије | бруто плате - 411 100 | 4.541,34 |
| Одјељење за финансије | бруто плате - 411 100 | 200,00 |
| Одјељење за финансије | бруто плате - 411 100 | 172.836,49 |
| Одјељење за финансије | бруто плате - 411 100 | 95.293,64 |
| Одјељење за финансије | бруто плате - 411 100 | 5.605,54 |
| Одјељење за финансије | бруто плате - 411 100 | 15.882,31 |
| Одјељење за финансије | бруто плате - 411 100 | 34.840,39 |
| Одјељење за финансије | бруто плате - 411 100 | 14.364,22 |
| Одјељење за финансије | расходи за накнаде запослених - 411 200 | 41.225,47 |
| Одјељење за финансије | накнада плате за отпремнине и једнократне помоћи - 411 400 | 10.347,20 |
| Одјељење за финансије | накнада плате за отпремнине и једнократне помоћи - 411 400 | 79.042,53 |
| Одјељење за финансије | накнада плате за отпремнине и једнократне помоћи - 411 400 | 40.089,60 |
| **УКУПНО** | | **974.786,16** |

1. **Неизмирене обавезе – обавезе доспјеле за плаћање, а нису измирене у претходној години**

Укупан износ обавеза које су доспјеле на плаћање на дан 31.12.2022. године износи 21.181,35 КМ (ова врста обавезе описана је чланом 3. тачка 25) Закона о фискалној одговорности у Републици Српској „Службени гласник Републике Српске“ број: 94/15 и 62/18).

За ове обавезе су обезбјеђена буџетска средства и евидентиране су на обрачунској основи. Обзиром да Град нема проблема са ликвидношћу, у складу са досадашњом динамиком измирења, планирано је измирене ових обавеза до краја априла 2023. године.

|  |  |  |
| --- | --- | --- |
| *Табела 4: Неизмирене обавезе доспјеле на плаћање 31.12.2022. год (уКМ)* | | |
| **ПОТРОШАЧКА ЈЕДИНИЦА** | **ОПИС** | **ИЗНОС (КМ)** |
| Одјељење за финансије (5140) | записник ПУРС | 0,54 |
| Социјална заштита (5301) | набавка робе и услуга | 484,34 |
| Вртић "Чика Јова Змај" (5400) | набавка робе и услуга | 223,70 |
| Центар за културу "Семберија" (5500) | јавни приходи | 39,73 |
| Туристичка организација Бијељина (5510) | набавка робе и услуга | 27,80 |
| Пољопривредна и медицинска школа (815056) | набавка робе и услуга | 20.345,24 |
| Средња стручна школа Јања (815059) | набавка робе и услуга | 60,00 |
| **УКУПНО** |  | **21.181,35** |

1. **Подаци о буџету**

Одлуком о измјени Одлуке о буџету Града Бијељина – Ребалансу буџета за 2021. годину („Службени гласник Града Бијељина“ број: 26/21) утврђена су буџетска средства у износу 61.634.318,00 КМ.

Одлуком о измјени Одлуке о буџету Града Бијељина – Ребалансу буџета за 2022. годину („Службени гласник Града Бијељина“ број: 25/22) утврђена су буџетска средства у износу 72.375.675,00 КМ.

Одлуком о буџету Града Бијељина за 2023. годину („Службени гласник Града Бијељина“ број 2/23) утврђена су буџетска средства у износу 68.585.164,00 КМ.

Средства су распоређена на текуће расходе у износу 48.511.762,00 КМ; трансфере у износу 3.340.900,00 КМ; капиталне издатке у износу 10.626.890,00 КМ; буџетску резерву у износу 50.000,00 КМ; издатке за отплату дугова у износу 5.456.450,00 и остале издатке у износу 599.162,00 КМ.

*Табела 5: Структура буџета - финансијског плана (фонд 01) за текућу и претходне двије године (у КМ)*

|  |  |  |  |  |
| --- | --- | --- | --- | --- |
| **РБ** | **ПОЗИЦИЈА** | **КОНАЧНИ БУЏЕТ (РЕБАЛАНС)2021.г** | **КОНАЧНИ БУЏЕТ (РЕБАЛАНС)2022.г** | **БУЏЕТ 2023. год** |
| 1 | Приходи+грантови | 51.804.961,00 | 62.950.391,00 | 62.340.874,00 |
| 2 | Трансфери од других буџетских јединица | 3.120.100,00 | 3.527.284,00 | 3.817.000,00 |
| 3 | Примици за нефинансијску имовину | 994.400,00 | 730.000,00 | 845.400,00 |
| А | УКУПНО приходи и примици (1+2+3) | 55.919.461,00 | 67.207.675,00 | 67.003.274,00 |
| 4 | Расходи+буџетска резерва | 41.369.455,00 | 51.130.450,00 | 48.561.762,00 |
| 5 | Трансфери другим буџетским јединицама | 2.647.000,00 | 3.778.000,00 | 3.340.900,00 |
| 6 | Издаци за нефинансијску имовину | 10.113.320,00 | 10.405.318,00 | 10.626.890,00 |
| Б | УКУПНО РАСХОДИ И ИЗДАЦИ (4+5+6) | 54.129.775,00 | 65.313.768,00 | 62.529.552,00 |
| В | СУФИЦИТ/ДЕФИЦИТ (А-Б) | 1.789.686,00 | 1.893.907,00 | 4.473.722,00 |
| 7 | Примици од финансијске имовине и задуживања | 3.500.000,00 | 0,00 | 0,00 |
| 8 | Издаци за отплату дугова | 3.545.860,00 | 4.923.750,00 | 5.456.450,00 |
| Г | НЕТО ЗАДУЖИВАЊЕ (7-8) | -45.860,00 | -4.923.750,00 | -5.456.450,00 |
| Д | УКУПАН БУЏЕТ (А+7)или(Б+8) | 59.419.461,00 | 67.207.675,00 | 67.003.274,00 |
| 9 | Остали примици | 1.614.857,00 | 580.000,00 | 515.100,00 |
| 10 | Остали издаци | 3.958.683,00 | 2.138.157,00 | 599.162,00 |
| Ђ | ОСТАЛИ НЕТО ПРИМИЦИ | -2.343.826,00 | -1.558.157,00 | -84.062,00 |
| Е | НЕУТРОШЕНА СРЕДСТВА ИЗ РАНИЈЕГ ПЕРИОДА | 600.000,00 | 4.588.000,00 | 1.066.790,00 |
| **УКУПАН БУЏЕТ (Д+9+Е)** | | **61.634.318,00** | **72.375.675,00** | **68.585.164,00** |

1. **Подаци о јавном дугу, датим гаранцијама и судским споровима Града Бијељина**

|  |  |  |  |
| --- | --- | --- | --- |
| *Табела 6.: Стање кредитног задужења Града Бијељина на 31.12.2022.године* | | | |
| **1. Дугорочни кредити код домаћих комерцијалних банака** | | | |
| Износ кредита (КМ) | Каматни услови | Рок отплате | Остатак дуга по главници у КМ |
| 10.000.000,00 | 6мЕУРИБОР+3,78% | 2023 | 1.416.666,88 |
| 5.000.000,00 | 6мЕУРИБОР+4,90% | 2022 | 541.666,95 |
| 6.000.000,00 | 6мЕУРИБОР+6,41% | 2025 | 1.500.000,44 |
| 4.000.000,00 | ФИКСНА 3,65% | 2027 | 2.140.127,02 |
| 5.000.000,00 | ФИКСНА 3,24% | 2030 | 3.855.783,73 |
| 7.000.000,00 | ФИКСНА 2,59% | 2029 | 5.725.564,11 |
| 6.000.000,00 | ФИКСНА 2,53% | 2029 | 5.313.648,51 |
| 7.000.000,00 | ФИКСНА 4,95% | 2030 | 6.880.598,44 |
| УКУПНО | | | 27.374.056,08 |
|  | | | |
| **2. Кредит - Свјетска банка** | | | |
| Износ кредита | Каматни услови | Рок отплате | Остатак дуга по главници у КМ |
| 593.336,41 КМ (345.000 USD) | БЕЗ КАМАТЕ | 2030 | 223.056,78 |
|  |  |  |  |
| **3. Кредит - WB IDA 5529** | | | |
| Износ кредита (SDR) | Каматни услови | Рок отплате | Остатак дуга по главници у КМ |
| 584.029,32 | 1,25% | 2047 | 1.281.983,92 |

*Табела 7: Гаранције Града Бијељина на дан 31.12.2022. године*

|  |  |  |  |  |
| --- | --- | --- | --- | --- |
| **Основ издавања гаранција** | **Корисник гаранције** | **Период важења** | **Почетно задужење по гаранцији** | **Остатак дуга** |
| Пројекат управљања чврстим отпадом "Еко-Деп" | Свјетска банка | 2010-2027 | 1.064.555,00 (SDR) | 281.805,00 (SDR) |
| Пројекат управљања чврстим отпадом "Еко-Деп" | Свјетска банка | 2013-2025 | 1.109.520,00 (SDR) | 277.374,00 (SDR) |
| Пројекат управљања чврстим отпадом "Еко-Деп" | Свјетска банка | 2016-2028 | 670.000,00 (EUR) | 307.076,00 (EUR) |
| Систем отпадних вода - АД Водовод и канализација | EBRD | 2012-2027 | 5.000.000,00 (EUR) | 1.265.434,21 (EUR) |
| ЈУ Бања Дворови | Нова банка | 2018-2028 | 1.287.683,55 (КМ) | 921.530,00 (КМ) |
| експропријација | Нова банка | 2023 |  | 28.811,00 (КМ) |
| јавне набавке |  |  |  | 2.957.090,12 (КМ) |

|  |  |  |
| --- | --- | --- |
| *Табела 7: Преглед судских спорова на дан 31.12.2022. године (у КМ)* | | |
|  | **ПРОЦЈЕНА ИСХОДА СПОРА** | **ИЗНОС ГЛАВНИЦЕ** |
| 127 СПОРОВА | НА ШТЕТУ ГРАДА БИЈЕЉИНА | 4.912.710,72 |

1. **Приједлог мјера за измирење обавеза**

Као што је наведено у тачки 2. Плана, Град Бијељина за 2022. годину остварио негативну разлику у финансирању/дефицит у износу **-2.173.670,00 КМ** и то због нижег остварења непореских прихода, односно изостанка уплате накнаде за уређење градског грађевинског земљишта и земљишне ренте, за које је инвеститору утврђена обавеза плаћања, Рјешењем Министарства за просторно уређење, грађевинарство и екологију, број: 15.03-475-10/22, од 24.10.2022. године.

Обзиром да је инвеститор обавезу измирио у укупном износу **3.675.216,80 КМ,** тек дана 27.02.2023. године, ребалансом буџета Града за 2023. годину извршиће се повећање буџетских средстава за наведени износ. Из наведног повећања, дакле сопствених средстава, финансираће се покриће дефицита оствареног у 2022. години.

Такође, као што је наведено у тачки 3. Плана, укупан износ створених обавеза изнад висине расположивих средстава утврђених буџетом у 2022. години износи **974.786,16 КМ**.

Поменути износ створених обавеза планираће се на економском коду 631 900 - Остали издаци, приликом израде ребаланса буџета Града Бијељина за 2023. годину и такође финансирати из сопствених буџетских средстава Града Бијељина 2023. године.

Неизмирене обавезе у износу 21.181,35 КМ, за које су обезбјеђена буџетска средства и које су доспјеле за плаћање на дан 31.12.2020. године, приоритетно ће се измиривати, те је планирано њихово измирење до краја мјесеца априла 2023. године , како је и наведено у тачки 4. овог Плана.

ГРАДОНАЧЕЛНИК

ГРАДА БИЈЕЉИНА

Љубиша Петровић