ПРИЈЕДЛОГ

На основу члана 30. Закона о фискалној одговорности у Републици Српској („Службени гласник Републике Српске“, број: 94/15 и 62/18), члана 39. став (2) тачка 2) Закона о локалној самоуправи („Службени гласник Републике Српске“, број: 97/16 и 36/19) и члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града Бијељина на \_\_\_\_\_сједници одржаној \_\_\_\_\_\_\_\_\_2023. године, доноси:

ОДЛУКУ

О УСВАЈАЊУ ПЛАНА ЗА ИЗМИРЕЊЕ НЕИЗМИРЕНИХ

ОБАВЕЗА ПРЕНЕСЕНИХ ИЗ ПРЕТХОДНОГ ПЕРИОДА

I

Усваја се План за измирење неизмирених обавеза пренесених из претходног периода.

II

План за измирење неизмирених обавеза пренесених из претходног периода налази се у Прилогу ове Одлуке и чини њен саставни дио.

III

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: ПРЕДСЈЕДНИК

Бијељина, СКУПШТИНЕ ГРАДА БИЈЕЉИНА

Датум: Александар Ђурђевић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ

О УСВАЈАЊУ ПЛАНА ЗА ИЗМИРЕЊЕ НЕИЗМИРЕНИХ ОБАВЕЗА

ПРЕНЕСЕНИХ ИЗ ПРЕТХОДНОГ ПЕРИОДА

I ПРАВНИ ОСНОВ

Основ за доношење Одлуке о усвајању Плана за измирење неизмирених обавеза пренесених из претходног периода садржан је:

-у члану 30. Закона о фискалној одговорности у Републици Српској („Службени гласник Републике Српске“ број: 94/15 и 62/18), којим је прописано да општине/градови, који имају пренесене обавезе из претходног периода, потребно је да припреме план за измирење неизмирених обавеза, са мишљењем прибављеним од Фискалног савјета, који ће усвојити орган надлежан за усвајање њиховог буџета.

-у члану 10. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општине/градови уколико створе обавезе по било ком основу, изнад висине расположивих средстава утврђених буџетом, обавезни су да за износ средстава који представља разлику до оквира који је утврђен буџетом, израде план за измирење неизмирених обавеза.-у члану 3. тачка 25) Закона о фискалној одговорности у Републици Српској („Службени гласник Републике Српске“ број: 94/15 и 62/18), дефинисан је појам „неизмирених обавеза из претходних периода“, те се под наведеним подразумијевају обавезе које су доспјеле на плаћање а нису измирене у претходној години, односно, у претходним годинама.

-у члану 9. став (4) Закона о фискалној одговорности у Републици Српској („Службени гласник Републике Српске“ број: 94/15 и 62/18), прописано је да општина/град дужан да изради план за измирење неизмирених обавеза пренесених из претходног периода, када такве обавезе постоје, најкасније до 15. априла текуће године, и да га достави Фискалном савјету ради давања мишљења.

II РАЗЛОЗИ ЗА ДОНОШЕЊЕ ОДЛУКЕ

На основу Закона о фискалној одговорности у Републици Српској, а у складу са Упутством о садржају Плана за измирење неизмирених обавеза пренесених из претходног периода Град Бијељина је Фискалном савјету доставио План за измирење неизмирених обавеза пренесених из претходног периода.

У Плану је наведено да укупан износ створених обавеза изнад висине расположивих средстава утврђених буџетом у 2022. години на нивоу од 974.786,16 КМ.

Укупан износ обавеза које су доспјеле на плаћање на дан 31.12.2022. године, а за које су обезбјеђена средства у буџету Града, износи 21.181,35 КМ.

III ФИНАНСИЈСКА СРЕДСТВА

Финансијска средства за измирење обавеза које су у 2022. години створене изнад висине расположивих средстава утврђених буџетом обезбједиће се приликом израде ребаланса буџета Града Бијељина за 2023. годину на економском коду 631 900 – остали издаци за измирење обавеза из ранијих година и финансирати из сопствених средстава Града.

С обзиром на фискални капацитет Града Бијељина, Фискални савјет Републике Српске предложену мјеру оцјењује реалном и проводивом.

Обрађивач:

Одсјек за буџет

ОДЈЕЉЕЊЕ ЗА ФИНАНСИЈЕ

П.О. ГРАДОНАЧЕЛНИКА

Гордана Петровић

**Градоначелник Града Бијељина утврдио је ПРИЈЕДЛОГ ОДЛУКЕ О УСВАЈАЊУ ПЛАНА ЗА ИЗМИРЕЊЕ НЕИЗМИРЕНИХ ОБАВЕЗА ПРЕНЕСЕНИХ ИЗ ПРЕТХОДНОГ ПЕРИОДА, те га просљеђује Скупштини Града на претрес и усвајање.**

**ГРАДОНАЧЕЛНИК**

**ГРАДА БИЈЕЉИНА**

**Љубиша Петровић**